## Problematika verejného obstarávania IKT vo väzbe na bežnú dostupnosť na trhu definovanú zákonom o verejnom obstarávaní

|  |  |  |
| --- | --- | --- |
| Podlimitná zákazka – civilná  Verejný obstarávateľ | | |
| BEŽNE DOSTUPNÉ NA TRHU | | |
|  | **PHZ** | **Pravidlá verejného obstarávania** |
| Tovar  Služba (okrem služby uvedenej v prílohe č. 1 zákona) | ≥ 15 000 eur < 135 000 eur  (< 209 000 eur – pre verejného obstarávateľa iného ako podľa § 7 ods. 1 písm. a)) | Tretia časť zákona (s využitím elektronického trhoviska § 109 až 111) |
| INÉ AKO BEŽNE DOSTUPNÉ NA TRHU | | |
|  | **PHZ** | **Pravidlá verejného obstarávania** |
| Tovar  Služba (okrem služby uvedenej v prílohe č. 1 zákona) | ≥ 50 000 eur < 135 000 eur  (< 209 000 eur – pre verejného obstarávateľa iného ako podľa § 7 ods. 1 písm. a)) | Tretia časť zákona (bez využitia elektronického trhoviska § 113 až 115) |
| Zákazka s nízkou hodnotou civilná  Verejný obstarávateľ | | |
| BEŽNE DOSTUPNÉ NA TRHU | | |
|  | **PHZ** | **Pravidlá verejného obstarávania** |
| Tovar  Služba | < 15 000 eur | § 117 zákona |
| INÉ AKO BEŽNE DOSTUPNÉ NA TRHU | | |
| Tovar  Služba | < 50 000 eur | § 117 zákona |

\*https://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-3432015-z-z--51e.html?id=1020

Pre oblasť IKT je relevantné (rovnako ako pre ostatné tovary a služby) rozlišovanie medzi na trhu bežne dostupnými tovarmi a službami a na trhu nebežne dostupnými tovarmi a službami, a to najmä ak je predpokladaná hodnota zákazky na úrovni podlimitnej zákazky alebo zákazky s nízkou hodnotou[[1]](#footnote-1).

K uľahčeniu zatriedenia zákazky podľa znakov bežnej dostupnosti ÚVO vypracovalo „test bežnej dostupnosti“, ktorý je zverejnený na <http://www.uvo.gov.sk/test-beznej-dostupnosti-424.html>.

Na účely obstarávania v oblasti IKT by bolo možné predmetný test upraviť nasledovne:

Druh zákazky: ............................................................................................................................

Predpokladaná hodnota zákazky: ...........................................................................................

Nižšie uvedené podmienky uvedené v ustanovení § 2 ods. 5 písm. o) ZVO sú vymedzené kumulatívnym spôsobom a pri „teste bežnej dostupnosti“ musí byť naplnená každá z uvedených podmienok:

|  |  |  |  |
| --- | --- | --- | --- |
| Tovary alebo služby na trhu | | Áno | Nie |
| 1 | nie sú vyrábané, dodávané alebo poskytované na základe špecifických a pre daný prípad jedinečných požiadaviek |  |  |
| 1a | Technické vybavenie | Mohlo by ísť o nákup bežného kancelárskeho notebooku štandardnej konfigurácie bez nutnosti prispôsobenia komponentov technického vybavenia (napr. na trhu sa dodáva požadovaná veľkosť pamäte, požadovaný výkon procesora, požadovaná veľkosť hdd). | Mohlo by ísť napr. o nákup notebooku na použitie v extrémnych podmienkach a zároveň by bolo potrebné vyvinúť/navrhnúť nové komponenty, napr. špecifickú batériu, ktorá musí pracovať aj extrémnych podmienkach. |
| 1b | Programové vybavenie | Mohlo by ísť o nákup bežného operačného systému, bežného programového vybavenia na plnenie kancelárskych úloh (krabicový softvér, nákup bežných licencií). | Mohlo by ísť o vývoj programového vybavenia na mieru, ktorý by plnil špecifické potreby verejného obstarávateľa (napr. IS riadiaci zdravotnícke zariadenie) alebo prináša doposiaľ nevyvinuté funkcionality. Pričom máme za to, že označenie „vývoj“ nezahŕňa také aktivity, ktoré obsahujú iba konfiguráciu alebo parametrizáciu v programovom vybavení už existujúcej funkcionality. |
| 2 | sú ponúkané v podobe, v ktorej sú bez väčších úprav ich vlastností alebo prvkov aj dodané alebo poskytnuté a zároveň – t. j. neboli špecifikované jedinečné požiadavky |  |  |
| 2a | Technické vybavenie | Požadovaná konfigurácia obstarávaného technického vybavenia (napr. notebooku) nevyžaduje väčšie úpravy (t. j. technické vybavenie je ponúkané vo verejným obstarávateľom požadovanej konfigurácii), resp. pomocou bežne dostupných komponentov a služieb je možné dosiahnuť takúto konfiguráciu. | Požadovaná konfigurácia si vyžaduje väčšie/zásadné úpravy. (napr. notebook sa neposkytuje s požadovanou veľkosťou pamäte RAM alebo HDD a túto nie je možné dosiahnuť pomocou bežne dostupných komponentov (napr. na zväčšenie pamäte je nutné upraviť základnú dosku a pod.). |
| 2b | Programové vybavenie | Ide o dodanie takého riešenia postaveného na programovom vybavení, ktoré nevyžaduje úpravy na úrovni zdrojového alebo  strojového kódu (použije sa programové vybavenie, ktoré prejde drobnými programátorskými úpravami, napr. textovou zmenou alebo dizajnovou zmenou, konfiguráciou či parametrizáciou). | Ide o dodanie programové vybavenia, resp. riešenia, ktoré vyžaduje úpravy na úrovni zdrojového alebo strojového kódu (použije sa programové vybavenie, ktoré vyžaduje značné úpravy, t.j. vývoj novej funkcionality, ktorá v programovom vybavení nie je dostupná). |
| 3 | sú spravidla v podobe, v akej sú dodávané alebo poskytované pre verejného obstarávateľa a obstarávateľa, dodávané alebo poskytované aj pre spotrebiteľov a iné osoby na trhu – t. j. nebolo potrebné ich upraviť (ich vlastnosti, podobu) |  |  |
| 3a | Technické vybavenie | Požadovaná konfigurácia technického vybavenia (napr. notebooku, servera, diskového poľa) je obvyklá aj pre súkromnoprávne subjekty. | Ide o výnimočnú konfiguráciu podľa špecifických požiadaviek verejného obstarávateľa a táto konfigurácia sa neposkytuje pre súkromnoprávne subjekty. |
|  | Programové vybavenie | Požadované funkcionality programového vybavenia sú poskytované aj súkromnoprávnym subjektom alebo iným verejným obstarávateľom alebo obstarávateľom. | Požadované funkcionality programového vybavenia sa neposkytujú súkromnoprávnym subjektom alebo iným verejným obstarávateľom. |

V prípade, ak sú odpovede na otázky č. 1 – 3 **ÁNO,** je možné uviesť, že predmet zákazky je v danom čase bežne dostupný na trhu.

Nižšie uvedené podmienky uvedené v ustanovení § 2 ods. 6 a 7 ZVO stanovujú podporné pravidlo, ktoré by malo uľahčiť správnu kategorizáciu vo vzťahu k bežnej dostupnosti na trhu:

|  |  |  |  |
| --- | --- | --- | --- |
| Tovary alebo služby na trhu | | Áno | Nie |
| **4** | sú určené na uspokojenie bežných prevádzkových potrieb |  |  |
| **4a** | Technické vybavenie | Notebook je súčasťou bežnej pracovnej výbavy zamestnancov verejného obstarávateľa. | Špeciálny notebook je potrebný na uspokojenie potrieb pri plnení mimoriadnej úlohy verejného obstarávateľa. |
| **4b** | Programové vybavenie | Ide o programové vybavenie súvisiace s obvyklou agendou verejného obstarávateľa. | Ide o programové vybavenie potrebné na realizáciu novej agendy. |

V prípade, ak sú odpovede na otázky č. 4 **ÁNO,** je pravdepodobné, že predmet zákazky je v danom čase bežne dostupný na trhu.

Prijímateľ berie na vedomie, že uvedenie nepravdivých informácií v tomto vyhlásení je možné považovať za podstatné porušenie Zmluvy o poskytnutí nenávratného finančného príspevku[[2]](#footnote-2).

|  |  |  |
| --- | --- | --- |
| Záver\*: | Bežne dostupný/á tovar, služba alebo stavebná práca | Nie bežne dostupný/á tovar, služba alebo stavebná práca |

\* Nehodiace sa preškrtnite

Prijímateľ uvedie konkrétne dôvody, na základe ktorých formuloval svoje odpovede k podmienkam   
č. 1 až 3 vo vzťahu k danému predmetu zákazky.

|  |
| --- |
| Odôvodnenie: |

1. Pre nadlimitné zákazky je toto rozlišovanie podstatné vzhľadom na možnosť verejného obstarávateľa použiť pri nadlimitnej verejnej súťaži na dodanie bežne dostupných tovarov alebo poskytnutie bežne dostupných služieb elektronické trhovisko – viď § 66 ods. 8 zákona o verejnom obstarávaní. [↑](#footnote-ref-1)
2. ak sa uplatňuje [↑](#footnote-ref-2)